《貂裘换酒》
清代·季兰韵

残绣鸳鸯谱。未模糊、针痕线迹，助侬凄楚。记得当年红窗暇，悄听画眉人语。

将一幅、吴绫裁取。谁料罡风摧比翼，忍愁丝怨缕都抛置。

未了事，向伊诉。

茫茫碧海骖鸾去。问天孙、织残云锦，甚时重补。依旧空箱深深锁，添了啼痕几许。

但消受、连番愁绪。夜雨孤灯重展处，寄相思、谱作销魂句。

人去也，恨千古。

作者简介：季兰韵，字湘娟，常熟人，屈文学宙甫室。屈少颖异，为擘巢，书诗画学即工。季博涉经史，亦工诗画，一时闺阁有徐淑秦嘉之目。